Mohammad Fuad Stephens

Tun Muhammad Fuad Stephens (dilahirkan sebagai Donald Aloysius Marmaduke Stephens; 14 September 1920 – 6 Jun 1976) merupakan Ketua Menteri Sabah yang pertama dan kelima. Beliau juga merupakan Yang di-Pertua Negeri Sabah ketiga. Tun Fuad mengasaskan Pertubuhan Kebangsaan Kadazan Bersatu (UNKO) pada tahun 1961. Beliau juga merupakan "Huguan Siou" atau "Paramount Leader" yang pertama bagi masyarakat Kadazandusun di Sabah.

Tun Fuad mengasaskan Pertubuhan Kebangsaan Kadazan Bersatu (UNKO) pada tahun 1961. Beliau terlibat dalam beberapa perundingan tentang penubuhan Malaysia. Tun Fuad ialah seorang ahli Jawatankuasa Perundingan Perpaduan Malaysia. Beliau pernah menjadi Menteri Kerajaan Persekutuan, Ketua Menteri Sabah, dan Yang di-Pertua Negeri Sabah.

Pilihan raya 1976
Dalam pilihan raya negeri Sabah pada 5-14 April 1976, Tun Fuad Stephens bertanding atas tiket Berjaya di kawasan N15 Kiulu. Datuk Payar Juman dari USNO . Tun Fuad menang mudah.Parti Berjaya menewaskan USNO setelah memenangi 28 daripada 48 kerusi Dewan Undangan Negeri (DUN). Tun Mohd Fuad bersama anggota kabinet mengangkat sumpah sebagai Ketua Menteri Sabah dan Menteri Sabah.

Tragedi Double Six 
Pada 6 Jun 1976, pesawat kecil jenis GAF Nomad buatan Australia menjunam terpacak di Kampung Sembulan , 2km dari Kota Kinabalu dan Lapangan Terbang Antarabangsa Kota Kinabalu. Pesawat ini dikendalikan oleh Sabah Air dari Lapangan Terbang Labuan ke Lapangan Terbang Antarabangsa Kota Kinabalu . 11 orang terkorban termasuk anak kapal. Berikut adalah senarai mereka yang terkorban dalam nahas itu :

 Ketua Menteri Sabah,Tun Mohd Fuad Stephens
 Menteri Kerajaan Tempatan Negeri, Datuk Peter Mojuntin
 Menteri Perhubungan dan Kerja Raya, Datuk Chong Thain Vun
 Menteri Kewangan Negeri, Datuk Salleh Sulong
 Pembantu Menteri kepada Timbalan Ketua Menteri, Darius Binion
 Setiausaha Tetap Kementerian Kewangan, Wahid Peter Andau
 Pengarah Unit Perancang Ekonomi Negeri Sabah, Dr Syed Hussein Wafa
 Setiausaha Sulit kepada Menteri Kewangan Malaysia Tengku Razaleigh Hamzah, Ishak Atan
 Pengawal peribadi kepada Tun Fuad, Koperal Said Mohammad 
 Juruterbang, Gandhi J Nathan
 Johari Tun Fuad Stephens

Punca kemalangan ialah kerana pesawat Nomad itu lebih muatan. Sepatutnya 6 penumpang sahaja tetapi diisi 11 orang. Juruterbang gagal menaikkan sayap pesawat untuk diselaraskan dengan tekanan minyak dan akhirnya menyebabkan kemalangan.Sejak itu, kerajaan tidak menggalakkan VIP menaiki pesawat sama pada waktu serentak terutama membabitkan jumlah yang ramai.

YM Tengku Razaleigh Hamzah sepatutnya menaiki kapal terbang yang sama tetapi pada saat-saat akhir telah di ajak turun daripada pesawat oleh Timbalan Ketua Menteri pada masa itu iaitu Datuk Harris Mohd. Salleh untuk merasmikan projek ladang lembu di Pulau Banggi, Kudat. Tengku Razaleigh yang juga menaiki jenis pesawat yang sama telah diarahkan untuk menjauhi pesawat sebaik sahaja mendarat di Kudat kerana dikhuatiri pesawat mengalami masalah yang sama. Sebaik sahaja mereka mendapat berita buruk ini, mereka telah di terbangkan oleh helikopter tentera ke Kota Kinabalu. 

Jenazah Tun Mohammad Fuad telah dikebumikan di tanah perkuburan berhampiran Masjid Negeri Sabah, Kota Kinabalu.

Rujukan

 Buku 'Tun Fuad: Kenangan Sepintas Lalu' oleh Syed Abdullah

Anggota Parti Bersatu Rakyat Jelata Sabah
Ketua Menteri Sabah
Yang di-Pertua Negeri Sabah
Orang dari Sabah
Orang Malaysia berketurunan Inggeris
Orang Malaysia berketurunan New Zealand
Orang Malaysia berketurunan Jepun
Ahli politik Malaysia berketurunan Kadazandusun
Ahli Dewan Rakyat, Parlimen Malaysia ke-2
Penerima Seri Maharaja Mangku Negara
Pesuruhjaya Tinggi Malaysia ke Australia
Anggota Pertubuhan Kebangsaan Kadazan Bersatu
Penerima Pingat Peringatan Malaysia (Emas)